King Oliver
Dr Joe "King" Oliver (* 19. Dezämber 1881 z Aben, Louisiana, USA as Joseph Nathan Oliver; † 10. April 1938 z Savannah, Georgia, USA) isch en amerikanische Dschääskornettspiiler und Bändliider gsi. Er isch drfür bekannt gsi, wien er gspiilt het, und vor allem as Pionier vom Dämpfer im Dschääs. Er isch e wichdige Komponist gsi und het e Hufe Melodie gschriibe, wo au hüte no gspiilt wärde, wie "Dippermouth Blues," "Sweet Like This," "Canal Street Blues" und "Doctor Jazz."  Er isch dr Mentor und Leerer vom Louis Armstrong gsi. Si Iifluss isch eso grooss gsi, ass dr Armstrong gsäit het, ass ooni dr Joe Oliver, dr Dschääs nid wer, was er hüte isch.

Vo 1923 bis 1931 het dr Oliver Blatte ufgnoo, mit sinere Creole Jazz Band (1923), mit em Jelly Roll Morton (1924), mit de Butterbeans and Susie (1924), mit de Dixie Syncopators (1926), mit em Clarence Williams (1928) und denn bis 1931 mit Studiobänds bi Victor.

Wäärend dr Wältwirtschaftskrise isch s äng worde für en Oliver. Er isch uf Duur gange, und si Bänd isch schliesslig 1937 in Savannah, Georgia, stegge bliibe und usenandergheit. Wäge sinere Arteriosklerose het er nüme chönne spiile und isch bald druf vollkomme verarmt an ere Hirnbluetig gstorbe. D Negro Actors Guild het schliesslig für sis Begräbnis zaalt und an dr Abdankig het dr Louis Armstrong e Solo gspiilt. Dr Joe King Oliver isch uf em Woodlawn Cemetery in dr Bronx z Nöi York begraabe.

Litratuur 
 Thomas Brothers: Louis Armstrong's New Orleans. W. W. Norton & Company, New York 2006, ISBN 0-393-06109-4.
 Edmund Souchon: King Oliver: A Very Personal Memoir. In: Jazz-Panorama. herausgegeben von Martin Williams. Jazz Book Club Production, London 1965, S. 21–30.
 Louis Armstrong: Louis Armstrong - A Self-Portrait: The interview with Richard Meryman. Eakins Press, New York 1971, ISBN 0-87130-026-5.
 Laurie Wright: King Oliver. Storyville Publications, Chigwell 1987, ISBN 0-902391-10-0.
 Martin Williams: King Oliver. (Kings of jazz, Bd. 2). Verlag Gerd Hatje, Stuttgart um 1960, .
 James L. Dickerson: Lil Hardin Armstrong. First Lady of Jazz. Cooper Square Press, New York 2002, ISBN 0-8154-1195-2.
 Warren Dodds, Baby: The Baby Dodds Story as told to Larry Gara. Rebeats Publications, Alma 2002, ISBN 1-888408-08-1.
 Klaus-Uwe Dürr: A Conversation with Bob Shoffner. In: Storyville 140. Dezember 1989, Storyville Publications, Chigwell S. 66–68.
 Richard Hadlock: Booklet zu King Oliver and His Dixie Syncopators. Sugar Foot Stomp (The Original American Decca Recording). MCA Records 1192 & GRP Records, 1992, S. 5.
 Rick Kennedy: Jelly Roll, Bix, and Hoagy. Gennett Studios and the Birth of Recorded Jazz. Indiana University Press, Bloomington 1994, ISBN 0-253-21315-0.
 Bill Russell: New Orleans Style. Jazzology Press, New Orleans 1994, ISBN 0-9638890-1-X.
 Studs Terkel: Giganten des Jazz. Zweitausendeins, Frankfurt 2005, ISBN 3-86150-723-4.
 Steven Brower: Satchmo. The Wonderful World and Art of Louis Armstrong. Abrams, New York 2009, ISBN 978-0-8109-9528-4.

Weblingg
 www.redhotjazz.com Biografie und Audio-Material

Fuessnoote 

Jazz-Musiker
Drumbeeter
Amerikanische Musiker
US-Amerikaner
Maa